อนุสรณ์สถานเหยื่อลัทธิคอมมิวนิสต์และการต่อต้าน

อนุสรณ์สถานเหยื่อลัทธิคอมมิวนิสต์และการต่อต้าน () ในประเทศโรมาเนียประกอบด้วยพิพิธภัณฑ์อนุสรณ์สถานซีกีเยตซึ่งตั้งอยู่ในเมืองซีกีเยตูมาร์มัตซีเยย์ เทศมณฑลมารามูเรช และศูนย์ระหว่างประเทศเพื่อการศึกษาว่าด้วยลัทธิคอมมิวนิสต์ซึ่งตั้งอยู่ในกรุงบูคาเรสต์

ศูนย์ระหว่างประเทศเพื่อการศึกษาว่าด้วยลัทธิคอมมิวนิสต์
ศูนย์ระหว่างประเทศเพื่อการศึกษาว่าด้วยลัทธิคอมมิวนิสต์ () ก่อตั้งขึ้นในปี 1993 โดยอานา บลันดียานา และรอมูลุส รูซัน ภายใต้การบริหารดูแลของมูลนิธิสถาบันพลเรือน ศูนย์ระหว่างประเทศแห่งนี้เป็นศูนย์เพื่อการวิจัย การศึกษา และพิพิธภัณฑสถานวิทยาThe Sighet Memorial to the Victims of Communism

พิพิธภัณฑ์อนุสรณ์สถานซีกีเยต
พิพิธภัณฑ์อนุสรณ์สถานซีกีเยต () เป็นพิพิธภัณฑ์ของศูนย์ระหว่างประเทศเพื่อการศึกษาว่าด้วยลัทธิคอมมิวนิสต์ โดยสร้างขึ้นจากซากของเรือนจำซีกีเยตในปี 1993 ตั้งอยู่ในใจกลางเมืองซีกีเยตูมาร์มัตซีเยย์ เทศมณฑลมารามูเรช

โครงการพิพิธภัณฑ์และอนุสรณ์สถานในเรือนจำเก่าแล้วเสร็จในปี 2000 โดยแปรสภาพห้องขังแต่ละห้องเป็นห้องจัดแสดงของพิพิธภัณฑ์ที่บอกเล่าเหตุการณ์ตามลำดับของระบบเผด็จการเบ็ดเสร็จและระบอบคอมมิวนิสต์ในโรมาเนีย ไปจนถึงการต่อสู้และเหยื่อของระบอบเผด็จการคอมมิวนิสต์ทั้งในโรมาเนียและในยุโรปตะวันออก

เมื่อปี 1998 สภายุโรประบุให้อนุสรณ์สถานซีกีเยตเป็นหนึ่งในสถานที่หลักของยุโรปเพื่อการอนุรักษ์ความทรงจำ ร่วมกับพิพิธภัณฑ์รัฐเอาช์วิทซ์-เบียร์เคอเนาและอนุสรณ์สถานก็อง

อ้างอิง

Category:สถาบันวิจัยในประเทศโรมาเนีย
Category:สิ่งก่อสร้างในเทศมณฑลมารามูเรช
Category:พิพิธภัณฑ์ในประเทศโรมาเนีย
Category:ซีกีเยตูมาร์มัตซีเยย์